《寿安夫人挽词》
宋代·李新

闺门秀色擢冰清，行佩兰苕八十春。
传道先生为择配，起家著十不忧贫。
金花贴子分双轴，子舍登瀛有几人。
千仞龙华松竹域，妇姑虽死亦相亲。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。